钦定古今图书集成/明伦汇编/闺媛典/第012卷 > 《江南曲》前人
## 钦定古今图书集成/明伦汇编/闺媛典/第012卷 > 《江南曲》前人

平湖碧玉烟波阔，芰荷风起秋香发。采莲女儿红粉
新，烟中笑语隔烟闻。高系红裙袖双卷，不惜浮萍沾
皓腕。争先采得隐船篷，多少相欺互相问。吴儿荡桨
来何事，手指荷花示深意。郎指莲房妾折丝，莲不到
头丝不止。月上湖平四散归，舟轻楫短去如飞。断肠
脉脉两无语，寄情流水传相思。